రైతుకు రక్ష | సంపాదకీయం | www.NavaTelangana.com
అందరికీ అన్నం పెట్టేవాడే రైతు. ఇప్పుడు ఆ రైతే కనపడని స్థితికి ప్రభుత్వాలు తీసుకొస్తున్నాయి. అతీ అనావృష్ఠిలతో యుద్ధం చేస్తూ నాగలి పట్టిన రైతన్నకు పాలకుల తోడ్పాటు ఏ రకంగానూ లేదు. ప్రత్యామ్నాయ పనులతో జీవితాన్ని నెట్టుకొస్తున్నారు తప్ప వ్యవసాయంపైనే ఆధారపడాలంటే చావే శరణ్యమన్న ఆలోచనకు పురికొల్పే విధానాలను అమలుచేయడం దుర్మార్గం. 2022 నాటికి రైతుల ఆదాయాన్ని రెట్టింపు చేస్తామన్న ప్రకటనలు తప్ప ఆ దిశగా తీసుకుంటున్న చర్యలు శూన్యం. చేసిన అప్పును తిరిగి చెల్లించేందుకు ఏడాదంతా కష్టపడేందుకు రైతులు సమయాన్ని వెచ్చిస్తున్నారనడానికి వ్యవసాయ గ్రామీణాభివృద్ధి జాతీయ బ్యాంకు (నాబార్డు) చేసిన సర్వేలో తేలిన లెక్కలే నిదర్శనం. దేశవ్యాప్తంగా గ్రామాల్లో 47.8శాతం మంది రుణబాధితులుగా ఉన్నారన్న విషయాన్ని వెల్లడించింది. వారంతా బడుగు రైతులే. సుమారు రుణభారం రూ.91వేలపైనే. ఇంకా అదనపు అప్పులు. వ్యవసాయంలో కార్పొరేట్‌ శక్తులు, కంపెనీలను ఆహ్వానిస్తూ వారికి బ్యాంకుల నుంచి కోట్ల రూపాయలు కుమ్మరిస్తుంటే, ఆరుగాలం శ్రమిస్తూ భూమినే నమ్ముకున్న అన్నదాతకు దిక్కెవరన్నది ప్రశ్న.
నాబార్డు సర్వే రైతుల దయనీయ అవస్థను కండ్లకు కట్టినట్టు చూపింది. 2016-17లో చేపట్టిన సర్వే ద్వారా 29 రాష్ట్రాల్లోని 245 జిల్లాలకు చెందిన 2016 గ్రామాల్లో 40,327 కుటుంబాల్లో లక్షా 88 వేలమందిని నాబార్డు కలిసింది. రుణాలు తీసుకొని తిరిగి చెల్లించనిలేని స్థితిలో ఉన్న కుటుంబాలనే సిబ్బంది కలుసుకున్నారు. వారిలో గ్రామాల్లో 52.5శాతం వ్యవసాయ, 42.8శాతం వ్యవసాయేతర కుటుంబాలున్నాయి. సగటు రైతు బతుకు ఎంత దుర్భరంగా మారిందో ఈ సర్వేతో మరోసారి బహిర్గతమైంది. ఆర్థిక తోడ్పాటు అవసరమన్న నగ సత్యాన్ని నివేదికలో పొందుపరచడం గమనార్హం. ఇది పాలకుల చెవికెక్కుతుందో లేదో అనుమానమే. అత్యధికంగా అప్పుల ఊబిలో కూరుకున్న కుటుంబాల్లో తెలంగాణ 79.5శాతం, ఏపీ 76శాతంతో తొలి రెండు స్థానాల్లో ఉన్నట్టు తేలింది. రైతుల ఆత్మహత్యలూ అదే స్థాయిలో ఉండటం ఆవేదనకు గురిచేసే అంశం. 2012 నుంచి 2016 వరకు పరిశీలించినప్పుడు ఆత్మహత్యలు తెలంగాణలో 4వేలు(79శాతం), ఏపీలో 77శాతం, కర్నాటకలో 74శాతం ఉన్నాయి. అయితే 2017లో కేంద్రప్రభుత్వం సుప్రీంకోర్టుకు ఇచ్చిన నివేదికలో 2015లో లెక్కలను సమర్పించింది. అందులో మహారాష్ట్రలో 4,291మంది, కర్నాటకలో 1569 మంది, తెలంగాణలో 1400మంది, మధ్యప్రదేశ్‌లో 1290 మంది చనిపోయినట్టు గణాంకాల్ని ఇచ్చింది. ఆ ఏడాది దేశవ్యాప్తంగా 12,602మంది రైతులు ఆత్మహత్య చేసుకుంటే, అందులో ఏడు రాష్ట్రాల్లోనే 11,026మంది రైతులు చనువు చాలించారు. కేంద్రంలో కాంగ్రెస్‌, బీజేపీ ఏ ప్రభుత్వమున్నా రైతుల బతుకుల్లో మార్పు లేకపోగా, మరింత దిగజారుతుండటం ఆందోళనకు గురిచేస్తోంది.
వ్యవసాయ కుటుంబాల సగటు కమత పరిమాణం తెలంగాణలో ఒక హెక్టారు, ఏపీలో 1.4 హెక్టారు ఉంటే, రైతుల నెలవారీ ఆదాయం తెలంగాణలో రూ.7,811, ఏపీలో రూ.5,842. ఇందులో సాగుద్వారా కంటే కూలితో వచ్చినది ఎక్కువ ఉండటం గమనార్హం. కనీస వేతనం 18 వేలు ఉండాలని సుప్రీంకోర్టు చెబుతుంటే, ఈ ఆదాయంతో రైతు బతుకుబండి ముందుకుసాగేదెట్లా? మొత్తం 21.17 కోట్ల గ్రామీణ కుటుంబాల్లో 48శాతం కంటే తక్కువగా 10.07 కోట్ల కుటుంబాలు వ్యవసాయంపై ఆధారపడితే, తక్కిన 11.10 కోట్ల కుటుంబాలు వ్యవసాయేతర పనులతో జీవనం సాగిస్తున్నాయని సర్వే తెలిపింది. 2012-13 నాటి జాతీయ నమూనా సర్వే వ్యవసాయదారుల ఆదాయంలో 67శాతం పాడిపంటల ద్వారా వస్తున్నట్టు నిర్ధారిస్తే, ప్రస్తుతం 43శాతానికి పడిపోవడం సేద్యరంగంలో ప్రమాదాన్ని తెలియజేస్తున్నది. గ్రామాల్లో రైతులు క్రమేణా కాడి వదిలేయడానికి సిద్ధంగా ఉన్నారన్న నాబార్డు హెచ్చరిక కాషాయ ప్రభుత్వానికి చెవికెక్కుతుందా అంటే సందేహమే. తమది రైతు ప్రభుత్వమంటూ భుజకీర్తులతో ఊరేగిన కాంగ్రెస్‌ ప్రభుత్వం గానీ, రైతు రాబడులకు భరోసా ఇస్తామన్న ప్రస్తుత బీజేపీ ప్రభుత్వం గానీ స్వామినాథన్‌ సిఫార్సులను అమలుచేయకుండా దగా చేశాయి. రైతుల ఆదాయాన్ని రెట్టింపుచేస్తామంటున్న మోడీ, నాబార్డ్‌ సర్వే ప్రకారం 2015-16లో రూ.8,931గా ఉన్న రైతుకుటుంబాల రాబడిని 2021-22 నాటికి రూ.17,882 చేస్తారా? ఇదే లక్ష్యమైతే రైతును పరిహసించడమే. కేంద్రప్రభుత్వ కొలువులో కనిష్ట వేతనం నేడు రూ.18వేల కన్నా అధికం. మరో నాలుగేండ్ల తర్వాత సగటు రైతు రాబడి ఆపాటి కూడా లేకపోతే లక్ష్యాలను ఏమి నిర్దేశించుకున్నట్టు?.
అన్నం పెట్టే రైతన్న తమ జీవితాల్లో సంతోషాన్ని నింపని వ్యవసాయం అక్కర్లేదంటే ప్రపంచ జనాభాలో రెండోస్థానంలో ఉన్న భారతావని ఎక్కడికిపోవాలి? ఇప్పటికే 66 దేశాలు, అంటే ప్రపంచ జనాభాలో 16శాతం ఆహార దిగుమతులపైనే ఆధారపడి బతుకుతున్నాయి. ఆ దుస్థితి మనకు రాకూడదంటే ఇప్పటికైనా పాలకులు ఉత్త మాటలు కట్టిపెట్టి గట్టిమేలు తలపెట్టాలన్న మహాకవి అనుభవసారాన్ని అవగతం చేసుకోవాలి. సేద్యాన్ని రైతుకు ఆకర్షణీయ ఫలసాయం ఇచ్చేదిగా ప్రభుత్వాలు చక్కదిద్దాలి.
raituku raksha | sampaadakeeyam | www.NavaTelangana.com
andarikee annam pettevade raitu. ippudu aa raithe kanapadani sthitiki prabhutvaalu teesukostunnaayi. athee anaavrushtilatoe yuddham chestu nagali pattina raitannaku paalakula thodpaatu e rakamgaanuu ledu. pratyaamnaaya panulatho jeevitaanni nettukostunnaaru tappa vyavasaayampaine aadhaarapadaalante chaave saranyamanna aalochanaku purikolpe vidhaanaalanu amalucheyadam durmargam. 2022 naatiki raitula aadaayaanni rettimpu chestamanna prakatanalu tappa aa disagaa teesukuntunna charyalu shoonyam. chesina appunu tirigi chellinchenduku edaadanta kashtapadenduku raitulu samayanni vechistunnaraanadaanaa vyavasaaya graameenaabhivruddhi jaateeya byaanku (nabardu) chesina sarvelo telina lekkale nidarsanam. desavyaaptamgaa graamaallo 47.8saatam mandi runabaadhitulugaa unnaranna vishayaanni velladinchindi. vaarantaa badugu raitule. sumaru runabhaaram roo.91velapaine. inka adanapu appulu. vyavasaayamlo carporate saktulu, companylanu aahvaanistuu vaariki byaankula nunchi kotla roopaayalu kummaristunte, aarugaalam shramistuu bhoomine nammukunna annadaataku dikkevarannadi prasna.
nabardu sarve raitula dayaneeya avasthanu kandlaku kattinattu chuupindi. 2016-17loo chepattina sarve dwara 29 rashtralloni 245 jillalaku chendina 2016 graamaallo 40,327 kutumbaallo laksha 88 velamandini nabardu kalisindi. runaalu teesukoni tirigi chellinchanileni sthitilo unna kutumbaalane sibbandi kalusukunnaru. vaarilo graamaallo 52.5saatam vyavasaaya, 42.8saatam vyavasaayetara kutumbaalunnaayi. sagatu raitu batuku entha durbharamgaa maarindo ee sarvetho marosari bahirgatamaindi. aardhika thodpaatu avasaramanna naga satyaanni nivedikalo ponduparachadam gamanarham. idhi paalakula chevikekkutundo ledho anumaname. atyadhikamgaa appula oobilo kuurukunna kutumbaallo telamgaana 79.5saatam, apy 76saatamto toli rendu sthaanaallo unnattu telindi. raitula aatmahatyaluu adhe sthaayilo undatam aavedanaku gurichese amsam. 2012 nunchi 2016 varaku pariseelinchinappudu aatmahatyalu telamgaanalo 4velu(79saatam), epeelo 77saatam, karnatakalo 74saatam unnaayi. ayithe 2017loo kendraprabhutvam supreenkortuku ichina nivedikalo 2015loo lekkalanu samarpinchindi. andulo maharashtralo 4,291mandi, karnatakalo 1569 mandi, telamgaanalo 1400mandi, madhyapradeshamlo 1290 mandi chanipoyinattu ganaamkaalni ichindi. aa edaadi desavyaaptamgaa 12,602mandi raitulu aatmahatya chesukunte, andulo edu rashtrallone 11,026mandi raitulu chanuvu chaalinchaaru. kendramlo congresse, bgfa e prabhutvamunna raitula batukullo maarpu lekapoga, marinta digajaarutundatam aandolanaku gurichestondi.
vyavasaaya kutumbala sagatu kamata parimaanam telamgaanalo oka hectaru, epeelo 1.4 hectaru unte, raitula nelavari aadaayam telamgaanalo roo.7,811, epeelo roo.5,842. indulo sagudwara kante koolitho vachinadi ekkuva undatam gamanarham. kaneesa vetanam 18 velu undaalani supreenkortu chebutunte, ee aadaayamto raitu batukubandi mundukusagedetla? mottam 21.17 kotla graameena kutumbaallo 48saatam kante takkuvagaa 10.07 kotla kutumbaalu vyavasaayampai aadhaarapadithe, takkina 11.10 kotla kutumbaalu vyavasaayetara panulatho jeevanam saagistunnaayani sarve telipindi. 2012-13 naati jaateeya namuunaa sarve vyavasaayadaarula aadaayamlo 67saatam paadipantala dwara vastunnattu nirdhaaristhe, prastutam 43saataaniki padipovadam sedyarangamlo pramaadaanni teliyajestunnadi. graamaallo raitulu kramena kaadi vadileyadaaniki siddamgaa unnaranna nabardu hecharika kashaya prabhutvaaniki chevikekkutundaa ante sandehame. tamadi raitu prabhutvamantuu bhujakeertulato ooregina congresse prabhutvam gaanee, raitu raabadulaku bharosa istamanna prastuta bgfa prabhutvam gaanee swaaminaathanni sifaarsulanu amalucheyakunda dagaa chesaayi. raitula aadaayaanni rettimpuchestaamantu mody, nabarde sarve prakaaram 2015-16loo roo.8,931gaa unna raitukutumbaala rabadini 2021-22 naatiki roo.17,882 chestara? ide lakshyamaite raitunu parihasinchadame. kendraprabhutva koluvulo kanishta vetanam nedu roo.18vela kanna adhikam. maro nalugendla tarvaata sagatu raitu rabadi aapaati kuudaa lekapothe lakshyaalanu emi nirdesinchukunnatta?.
annam pette raitanna tama jeevitaallo santoshaanni nimpani vyavasaayam akkarledante prapancha janabhalo rendosthaanamlo unna bhaaratavani ekkadikipovali? ippatike 66 deshaalu, ante prapancha janabhalo 16saatam aahaara digumatulapaine aadhaarapadi batukutunnayi. aa dusthiti manaku rakudadante ippatikaina paalakulu utta maatalu kattipetti gattimelu talapettaalanna mahakavi anubhavasaaraanni avagatam chesukovali. sedyaanni raituku aakarshaneeya phalasaayam ichedigaa prabhutvaalu chakkadiddaali.